“กสิกรไทย” มอง SET สัปดาห์หน้า 1,590-1,635 จุด แนะจับตาโควิด-สัมพันธ์สหรัฐ-จีน
“บล.กสิกรไทย” มอง SET สัปดาห์หน้า (7-11 มิ.ย.) แกว่งในกรอบ 1,590-1,635 จุด แนะจับตาสถานการณ์โควิด-กระจายวัคซีน-ตวามสัมพันธ์สหรัฐ-จีน หลังสหรัฐฯ สั่งห้ามลงทุนในบริษัทจีนเพิ่ม
“บล.กสิกรไทย” มอง SET สัปดาห์หน้า (7-11 มิ.ย.) แกว่งในกรอบ 1,590-1,635 จุด แนะจับตาสถานการณ์โควิด-กระจายวัคซีน-สัมพันธ์สหรัฐ-จีน หลังสหรัฐฯ สั่งห้ามลงทุนในบริษัทจีนเพิ่ม
5 มิ.ย. 2564

บริษัทหลักทรัพย์กสิกรไทย จำกัด หรือ บล.กสิกรไทย มองสัปดาห์หน้า (7-11 มิ.ย.) ดัชนีหุ้นไทยมีแนวรับที่ 1,600 และ 1,590 จุด ขณะที่แนวต้านอยู่ที่ 1,625 และ 1,635 จุด ตามลำดับ โดยศูนย์วิจัยกสิกรไทยประเมินปัจจัยสำคัญที่ต้องติดตาม ได้แก่ สถานการณ์โควิด-19 ตลอดจนการควบคุมสถานการณ์การระบาดและการกระจายวัคซีนโควิด-19 ในประเทศและต่างประเทศ รวมถึงความสัมพันธ์ระหว่างสหรัฐฯ-จีน หลังสหรัฐฯ มีคำสั่งห้ามลงทุนในบริษัทจีนเพิ่มเติม
ส่วนข้อมูลเศรษฐกิจสหรัฐฯ ที่สำคัญ ได้แก่ ตัวเลขการค้าระหว่างประเทศเดือนเม.ย. รวมถึงดัชนีราคาผู้บริโภคเดือนพ.ค. ขณะที่ปัจจัยต่างประเทศที่สำคัญอื่นๆ ได้แก่ การประชุมธนาคารกลางยุโรป (ECB) ตัวเลขจีดีพีไตรมาส 1/64 ของยูโรโซนและญี่ปุ่น ตลอดจนข้อมูลเศรษฐกิจเดือนพ.ค. ของจีน
 